Na temelju članka 35. točke 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak pročišćenog teksta, 123/17, 98/19 i 144/20) i članka 40. Statuta Grada Koprivnice (“Glasnik Grada Koprivnice” broj 4/09, 1/12, 1/13 i 3/13 – pročišćeni tekst, 1/18, 2/20 i 1/21), Gradsko vijeće Grada Koprivnice na ­­­­­\_\_\_\_. sjednici održanoj \_\_\_\_.05.2023. godine, donijelo je

**O D L U K U**

**o financiranju nabave radnih bilježnica za obvezne i izborne predmete** **za učenike**

**osnovnih škola kojima je osnivač Grad Koprivnica u školskoj godini 2023./2024.**

**Članak 1.**

Odlukom o financiranju nabave radnih bilježnica za obvezne i izborne predmete za učenike osnovnih škola kojima je osnivač Grad Koprivnica u školskoj godini 2023./2024. (u daljnjem tekstu: „Odluka“) utvrđuju se kriteriji i način financiranja nabave radnih bilježnica za obvezne i izborne predmete za učenike osnovnih škola kojima je osnivač Grad Koprivnica u školskoj godini 2023./2024. te pravo na besplatno korištenje radnih bilježnica od strane učenika.

**Članak 2.**

Pod pojmom „radne bilježnice za obvezne i izborne predmete“ u smislu ove Odluke podrazumijevaju se radne bilježnice kao pojedino pripadajuće dopunsko nastavno sredstvo, a koje ne uključuje likovne mape, atlase i kutije za tehničku kulturu sa svim pripadajućim sadržajem (u daljnjem tekstu: „radne bilježnice“).

**Članak 3.**

Grad Koprivnica će financirati nabavu radnih bilježnica za učenike osnovnih škola kojima je osnivač Grad Koprivnica ( u daljnjem tekstu: Osnovne škole), sukladno popisu radnih bilježnica za obvezne i izborne predmete koje će dostaviti osnovne škole i za koje će se provesti javna nabava.

**Članak 4.**

Sredstva za izvršenje ove Odluke osigurana su u Proračunu Grada Koprivnice za 2023. godinu.

Grad Koprivnica će provesti postupak javne nabave radnih bilježnica za osnovne škole.

Iznimno od stavka 1. ovog članka, Centar za odgoj, obrazovanje i rehabilitaciju Podravsko sunce Koprivnica će provesti postupak nabave radnih bilježnica, u skladu sa svojim potrebama.

**Članak 5.**

Osnovne škole dužne su Gradu Koprivnici dostaviti zapisnike o primopredaji preuzetih radnih bilježnica isporučenih po provedenim postupcima nabave iz članka 4., stavaka 2. i 3. ove Odluke.

Preuzimanjem radnih bilježnica osnovne škole postaju vlasnici istih i odgovorne su za neposredno provođenje ove Odluke.

Osnovne škole provesti će distribuciju radnih bilježnica u svrhu besplatnog korištenja radnih bilježnica od strane učenika.

**Članak 6.**

Ova Odluka stupa na snagu osmoga dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: 602-02/23-01/0007

URBROJ:

Koprivnica, \_\_\_..2023.

PREDSJEDNIK:

Ivan Pal, prof.

**OBRAZLOŽENJE**

1. **Zakonska osnova**

Pravna osnova za donošenje ove Odluke sadržana je u odredbi članka 35. stavak 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak pročišćenog teksta, 123/17, 98/19 i 144/20) koji propisuje da predstavničko tijelo donosi odluke i druge opće akte kojima uređuje pitanja iz samoupravnog djelokruga jedinice lokalne, odnosno područne (regionalne) samouprave te u odredbi članka 40. Statuta Grada Koprivnica (“Glasnik Grada Koprivnice" broj 4/09, 1/12, 1/13 i 3/13 – pročišćeni tekst, 1/18, 2/20 i 1/21) prema kojem Gradsko vijeće donosi Odluke i druge opće akte kojima se uređuju pitanja iz samoupravnog djelokruga Grada Koprivnice.

1. **Ocjena stanja i osnovna pitanja koja se uređuju aktom**

Odlukom o financiranju nabave radnih bilježnica za obvezne i izborne predmete za učenike osnovnih škola kojima je osnivač Grad Koprivnica u školskoj godini 2023./2024. utvrđuju se kriteriji i način financiranja nabave radnih bilježnica za obvezne i izborne predmete za učenike ustanova kojima je osnivač Grad Koprivnica ( u daljnjem tekstu: Osnovne škole). Navedenom Odlukom utvrđuje se pravo na besplatno korištenje radnih bilježnica od strane učenika.

Preuzimanjem radnih bilježnica osnovne škole postaju vlasnici istih i odgovorne su za neposredno provođenje ove Odluke.

1. **Potrebna sredstva za provedbu akta**

Sredstva za izvršenje ove Odluke osigurana su u Proračunu Grada Koprivnice za 2023. godinu u iznosu od 133.653,00 eura u sklopu Programa 3021 UNAPREĐENJE KVALITETE ŽIVOTA, aktivnosti A302110 Nabava udžbenika i radnih bilježnica.

Slijedom navedenog, predlaže se Gradskom vijeću Grada Koprivnice donošenje Odluke o financiranju nabave radnih bilježnica za obvezne i izborne predmete za učenike osnovnih škola kojima je osnivač Grad Koprivnica u školskoj godini 2023./2024., u predloženom tekstu.

Nositelj izrade akta: Predlagatelj:

Upravni odjel za društvene djelatnosti

PROČELNICA: GRADONAČELNIK:

Ana Mlinarić, dipl. soc. radnica Mišel Jakšić, dipl. oec.